കനത്ത മഴയിലും മിന്നലിലും വ്യാപക നാശനഷ്ടം... മുക്കം കനത്ത മഴയിലും മിന്നലിലും വ്യാപകമായ നാശനഷ്ടം. ശക്തമായ മഴയില് ആനയാംകുന്ന് ഗവ.എല്പി സ്കൂളിന്റെ ചുറ്റുമതില് തകര്ന്ന് സമീപത്തെ എം.സി.അലി ഫാസിലിന്റെ വീടിനു ഭീഷണിയായി. കൊടിയത്തൂര് പഞ്ചായത്തിലെ ഗോതമ്ബ് റോഡില് മിന്നലില് രണ്ട് തെങ്ങുകള് കത്തിയത് സമീപവാസികളെ ഭീതിയിലാക്കി. ജനമൈത്രി പൊലീസ് എസ്ഐ പി.അസ്സൈന്റെ നേതൃത്വത്തില് പൊലീസും നാട്ടുകാരും ചേര്ന്ന് രക്ഷാപ്രവര്ത്തനങ്ങള് നടത്തി. വാഹനങ്ങള് നിയന്ത്രിച്ചത് മൂലം അപകടങ്ങള് ഒഴിവാക്കാനായി. ആനയാംകുന്ന് ഗവ എല്പി സ്കൂളിന്റെ ചുറ്റുമതില് തകര്ന്നു വീടിനു ഭീഷണിയായത് പഞ്ചായത്ത് വൈസ് പ്രസിഡന്റ് ആമിന എടത്തില്, സ്ഥിരം സമിതി അധ്യക്ഷന് സത്യന് മുണ്ടയില്, പഞ്ചായത്ത് അംഗം കുഞ്ഞാലി മമ്ബാട് എന്നിവരുടെ നേതൃത്വത്തില് സന്ദര്ശിച്ചു. ഗോതമ്ബ് റോഡില് കെഎസ്ഇബി സബ് എന്ജിനീയര് ഷാനവാസിന്റെ വീടിനു സമീപത്തെ തെങ്ങും സുരേഷിന്റെ പറമ്ബിലെ തെങ്ങുമാണു മിന്നലില് കത്തി നശിച്ചത്